b'\n_START_ARTICLE_\nHjeml\xc3\xb8s (dokumentarfilm)\n_START_SECTION_\nHandling\n_START_PARAGRAPH_\n"Hjeml\xc3\xb8s" tegner et portr\xc3\xa6t af tre menneskesk\xc3\xa6bner, hvis strejferliv er umenneskeligt, men langt fra uforst\xc3\xa5eligt. Vi m\xc3\xb8der Kenny Emil, Nuka og Norto, alle f\xc3\xb8dt og opvokset p\xc3\xa5 Gr\xc3\xb8nland, og alle endt med et liv p\xc3\xa5 de k\xc3\xb8benhavnske gader. De tre er dagligt oppe at sl\xc3\xa5s, b\xc3\xa5de med hinanden og med et socialsystem, der ofte er mere fremmedg\xc3\xb8rende end st\xc3\xb8ttende. Ditte Haarl\xc3\xb8v Johnsen har ladet socialr\xc3\xa5dgivere og sagsbehandlere v\xc3\xa6re perif\xc3\xa6re bipersoner og givet den fulde stemme til Kenny Emil, Nuka og Norto. Under filmens tilblivelse flyttede hun selv ind blandt de hjeml\xc3\xb8se.'